
BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru utilizarea autovehiculelor școlare destinate transportului public local al elevilor din ciclul învăţământului primar/gimnazial precum şi pentru completarea art.6 din OUG nr.195/2002 privind circulaţia pe drumurile publice, transmis cu adresa nr. Plx 156 din 20 martie 2019.


În raport de obiectul și conținutul său, propunerea legislativă face parte din categoria legilor ordinare.
	PREȘEDINTE,
Laura Vicol
	PREȘEDINTE,
Bende Sandor

	PREȘEDINTE,
Laurențiu-Dan Leoreanu
	PREȘEDINTE,
Cătălin Drulă

R A P O R T CO M U N

asupra Propunerii legislative pentru utilizarea autovehiculelor şcolare destinate transportului public local al elevilor din ciclul învăţământului primar/gimnazial precum şi pentru completarea art.6 din OUG nr.195/2002 privind circulaţia pe drumurile publice


În conformitate cu prevederile art.95 din Regulamentul Camerei Deputaților, republicat, Comisia pentru industrii și servicii, Comisia pentru apărare, ordine publică și siguranță națională, Comisia pentru transporturi și infrastructură și Comisia juridică, de disciplină și imunități au fost sesizate, spre dezbatere în fond, cu Propunerea legislativă pentru utilizarea autovehiculelor şcolare destinate transportului public local al elevilor din ciclul învăţământului primar/gimnazial precum şi pentru completarea art.6 din OUG nr.195/2002 privind circulaţia pe drumurile publice, transmisă cu adresa nr. P.L.x. 156 din 20 martie 2019.

          Consiliul Legislativ, cu avizul nr.1210/19.12.2018, avizează favorabil propunerea legislativă cu observații și propuneri.


Consiliul Economic și Social, prin adresa nr. 6402/11.12.2018, a avizat favorabil proiectul de act normativ.


Guvernul României, prin adresele nr. 158/DPSG/12.02.2019 și nr. 2508/22.03.2022, nu susține adoptarea inițiativei legislative în forma prezentată.

          Senatul, în calitate de primă Cameră sesizată, a respins propunerea legislativă în ședința din 18 martie 2019.


Comisia pentru drepturile omului, culte și problemele minorităților naționale, în ședința din data de 26.03.2019, a avizat negativ propunerea legislativă. 


Comisia pentru învățământ, știință, tineret și sport, în ședința din 09 aprilie 2019, a avizat negativ propunerea legislativă.


Propunerea legislativă are ca obiect de reglementare stabilirea unor măsuri privind utilizarea autovehiculelor școlare destinate transportului public local al elevilor din ciclul învățământului obligatoriu, în scopul deplasării la cursuri şi la alte activități cultural/educative, precum şi a unor măsuri suplimentare adresate participanților la trafic.

În conformitate cu prevederile art. 62 şi 64, din Regulamentul Camerei Deputaţilor, republicat, cu modificările și completările ulterioare, membrii celor patru Comisii au examinat iniţiativa legislativă în ședințe separate.

Comisiei pentru apărare, ordine publică şi siguranţă naţională a examinat propunerea legislativă în şedinţa din 09 mai 2023. La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.
Comisiei pentru industrii și servicii a examinat propunerea legislativă în ședința din  7 noiembrie 2023. La lucrările comisiei au fost prezenți deputați conform listei de prezență.

Comisiei pentru transporturi și infrastructură a examinat propunerea legislativă în ședința din 5 decembrie 2023. 

La dezbateri, membrii Comisiei pentru transporturi și infrastructură au fost prezenți conform listei de prezență.
Comisia juridică, de disciplină și imunități a examinat proiectul de lege în şedinţa din data de 4 martie 2024.

La dezbateri, membrii Comisiei juridice, de disciplină și imunități au fost prezenți conform listei de prezență. 

În urma dezbaterilor şi a opiniilor exprimate, membrii celor patru comisii au hotărât, cu majoritate de voturi, să supună plenului Camerei Deputaților  adoptarea propunerii legislative pentru utilizarea autovehiculelor şcolare destinate transportului public local al elevilor din ciclul învăţământului primar/gimnazial precum şi pentru completarea art.6 din OUG nr.195/2002 privind circulaţia pe drumurile publice, cu amendamente admise și respinse prevăzute în anexa care face parte integrantă din raport.

În raport cu obiectul și conținutul său, propunerea legislativă face parte din categoria legilor ordinare. 


Conform prevederilor art. 75 din Constituția României, republicată, și ale art. 92 alin. (9) pct. 1 din Regulamentul Camerei Deputaților, republicat, Camera Deputaților este Cameră decizională.

	PREȘEDINTE,

Laura Vicol
	PREȘEDINTE,

Bende Sandor

	PREȘEDINTE,

Laurențiu-Dan Leoreanu
	PREȘEDINTE,

Cătălin Drulă


	SECRETAR,
Ladanyi Laszlo- Zsolt
	SECRETAR,
Denisa-Elena Neagu
	SECRETAR,
Dumitru Rujan
	SECRETAR,
Zacharia Benedek


AMENDAMENTE ADMISE

	Nr. crt.
	Text inițiator

(Respins de Senat)
	Amendamente admise/autor
	Motivare

	1. 
	LEGE

pentru utilizarea autovehiculelor şcolare destinate transportului public local al elevilor din ciclul învăţământului primar/ gimnazial precum şi pentru completarea art. 6 din OUG nr. 195/2002 privind circulaţia pe drumurile publice
	LEGE

pentru utilizarea autovehiculelor școlare destinate transportului elevilor din învățământul preuniversitar de stat

Autori: Comisia pentru apărare, ordine publică și siguranță națională, Comisia pentru industrii și servicii
	Transportul școlar al elevilor nu se circumscrie transportului public
local de persoane.
Apreciem că de prevederile legale pot beneficia si elevii din învățământul liceal – astfel cum a
fost voința inițiatorilor, potrivit art. 1 (deplasare olimpiade, concursuri
școlare și sportive

	2. 
	Art. 1 - (1) Prezenta lege reglementează condiţiile generale în care pot fi utilizate autovehiculele destinate transportului public local al elevilor din ciclul învăţământului obligatoriu în scopul deplasării la cursuri şi la alte activităţi cultural/educative, de natură să contribuie la dezvoltarea competenţei de învăţare şi a abilităţilor socio-emoţionale în rândul acestora.

(2) Transportul elevilor cu autovehiculele prevăzute la alin. (1) este asigurat de autorităţile publice locale şi este gratuit.
	Art. 1 – (1) Prezenta lege reglementează condițiile
generale în care pot fi utilizate autovehiculele școlare
destinate transportului elevilor din învățământul
preuniversitar de stat în scopul deplasării la cursuri și

la alte activității cultural/ educative de natură să contribuie la dezvoltarea competentei de învățare și a
abilităților socio-emoționale în rândul acestora.
(2) Transportul elevilor cu autovehiculele școlare,
potrivit prevederilor de la alin. (1) este gratuit, în condițiile hotărârii autorității deliberative la nivelul unităților administrativ-teritoriale și este asigurat de unitățile administrativ-teritoriale sau unitățile de învățământ, cu autovehiculele aflate în proprietatea acestora sau deținute cu orice alt titlu.
(3) Transportul elevilor prevăzut la alin. (2) se
efectuează în baza certificatului de transport în cont
propriu și a copiei/copiilor conforme ale acestuia,
potrivit prevederilor art. 181 din Ordonanța Guvernului nr. 27/2011 privind transporturile rutiere, cu modificările și completările ulterioare.

Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	Propunem unitate de reglementare
prin folosirea in tot cuprinsul
propunerii legislative a expresiei
„autovehicule școlare” și înlocuirea
expresiei „ciclului învățământului
obligatoriu” cu expresia
învățământul preuniversitar de stat,
pentru corelare cu legile educației,
aprobate în ședința de Guvern din
data de 29.03.2023.

Propunem introducerea expresiei
„în condițiile hotărârii autorității
deliberative la nivelul unităților
administrativ-teritoriale” pentru că
aceasta va suporta costurile
(deplasările pe activitățile cultural
educative pot fi pe distanțe mari).

	3. 
	Art. 2 - (1) Utilizarea autovehiculelor prevăzute la art. 1 alin.(l) este permisă doar dacă acestea îndeplinesc condiţiile generale prevăzute la Capitolul II Secţiunea 1 - Condiţiile privind circulaţia vehiculelor şi controlul acestora, din Ordonanţa de Urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare.

(2) Autovehiculele prevăzute la art. I alin.(l) vor fi inscripţionate în mod unitar, indiferent de marca/tipul autovehiculului respectiv, în partea frontală, cât şi pe lateral cu textul ’’PRIMĂRIA..........., TRANSPORT ELEVI”, textul având culoarea neagră pe fond galben.

(3) Cheltuielile implicate de îndeplinirea condiţiilor prevăzute la alin. (2) cad în sarcina autorităţilor publice locale şi sunt suportate din bugetul local.
	Art. 2 – (1) Utilizarea autovehiculelor școlare se
realizează cu respectarea dispozițiilor legale privind
circulația pe drumurile publice și transporturile
rutiere.

(2) Autovehiculele școlare sunt inscripționate în mod
unitar, indiferent de marca/tipul autovehiculului
respectiv, în partea frontala, cât și pe lateral cu textul
"TRANSPORT ȘCOLAR", textul având culoarea
neagra pe fond galben.

(3) Cheltuielile implicate de îndeplinirea condițiilor
prevăzute la alin. (2) cad în sarcina unităților
administrativ-teritoriale și sunt suportate din bugetul
local.
Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	Utilizarea autovehiculelor școlare se realizează cu respectarea tuturor
regulilor juridice în materia
circulației pe drumurile publice și a transporturilor rutiere. Astfel cum este prevăzut in proiect,
se poate interpreta că sunt aplicabile doar dispozițiile de la cap. II din OUG nr. 195/2002 

Pentru corelare cu art. 181 din OG 27/2011:
„Prevederile privind accesul la transportul rutier de persoane în cont propriu se aplică şi transportului efectuat cu autobuzele
unităţilor administrativ-teritoriale sau ale unităţilor de învăţământ, având inscripţia «transport şcolar»,
deţinute de către acestea cu orice titlu, prin excepţie de la art. 3 pct. 42, şi utilizate exclusiv pentru transportul elevilor şi cadrelor
didactice, din mediul rural către unităţile de învăţământ din comună sau către unităţile de învăţământ din
mediul urban.”

Potrivit art. 96 din OUG nr. 57/2019
privind Codul administrativ,
„Unităţile administrativ-teritoriale
sunt persoane juridice de drept
public, cu capacitate juridică deplină
şi patrimoniu propriu

	4. 
	Art. 3 - (1) În scopul deplasării elevilor la cursuri, pentru autovehiculele prevăzute la art. 1 alin. (1), consiliul local al unităţii administrativ - teritoriale va stabili: orarul de funcţionare, traseul/traseele, numărul de elevi transportaţi într-o cursă şi numărul de curse efectuate zilnic, pe durata desfăşurării cursurilor anului şcolar curent. Numărul elevilor transportaţi într-o cursă nu poate depăşi numărul locurilor. Numărul de curse efectuate zilnic se face cu consultarea şi cu avizul autorităţilor publice locale.

(2) În scopul deplasării elevilor la alte activităţi cultural/educative, de natură să contribuie la dezvoltarea competenţei de învăţare şi a abilităţilor socio-emoţionale, pentru autovehiculele prevăzute la art. 1 alin.(l), consiliul local al unităţii administrativ - teritoriale va stabili: locul de îmbarcare, locul de destinaţie/punctele de destinaţie, traseul/traseele, durata, perioada de efectuare a traseului/traseelor, frecvenţa. Numărul elevilor transportaţi într-o cursă nu poate depăşi numărul locurilor. Traseele se pot organiza pentru orice destinaţie de pe teritoriul naţional, atât în timpul anului şcolar, cât şi în perioada vacanţelor.
	Art. 3 - (1) În scopul deplasării elevilor la cursuri,
pentru autovehiculele școlare, unitatea de învățământ
transmite primarului: graficul de circulație,
traseul/traseele, locul de îmbarcare, numărul de elevi
transportați într-o cursă și numărul de curse efectuate
zilnic, pe durata desfășurării cursurilor anului școlar
curent. Numărul elevilor transportați într-o cursa nu
poate depăși numărul locurilor.

(2) În scopul deplasării elevilor și cadrelor didactice
la activități cultural/educative, de natură să contribuie la
dezvoltarea competenței de învățare și a abilităților
socio-emotionale, pentru autovehiculele școlare,
unitatea de învățământ transmite primarului: locul de îmbarcare, locul de destinație/punctele de destinație, traseul/traseele, durata, perioada de efectuare a
traseului/traseelor și frecvența. Numărul elevilor transportați într-o cursa nu poate depăși numărul
locurilor. Traseele se pot organiza pentru orice
destinație de pe teritoriul național, atât în timpul
anului școlar, cât și în perioada vacanțelor.
Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	

	5. 
	Art. 4 - La stabilirea orarului de funcţionare, în ceea ce priveşte deplasările prevăzute la art. 3 se vor avea în vedere, după caz:

a) orele de începere a cursurilor;

b) timpul necesar parcurgerii traseului;

c) starea drumurilor;

d) condiţiile meteo în funcţie de anotimp;

e) numărul de curse efectuat de respectivul mijloc de transport;

f) orice alt factor care poate influenţa orarul de funcţionare.

g) distanţa dintre locul de îmbarcare şi locul de debarcare.
	Art. 4 - La stabilirea graficului de circulație, în ceea
ce privește deplasările prevăzute la art. 3 se vor avea
in vedere, după caz:

a) orele de începere și finalizare a cursurilor, după
caz, a activităților cultural/educative;

b) timpul necesar parcurgerii traseului;

c) starea drumurilor;

d) condițiile meteo în funcție de anotimp;

e) numărul de curse efectuat de respectivul
autovehicul școlar;
f) orice alt factor care poate influența graficul de
circulație;
g) distanța dintre locul de îmbarcare și locul de
debarcare.
Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	

	6. 
	Art. 5 - (1) În ceea ce priveşte traseul/traseele cu staţiile de îmbarcare şi debarcare ale deplasărilor prevăzute la art. 3, acesta/acestea va/vor fi discutat/e şi propus/e spre aprobare consiliilor locale ale unităţii administrativ - teritoriale respective.

(2) Staţiile de îmbarcare - debarcare pentru elevi, aflate pe diferite tipuri de drumuri (comunal, orăşenesc, judeţean, local), necesită acordul Autorităţii Rutiere Române, pentru a fi considerate staţii pentru îmbarcare - debarcare persoane.

(3) Staţiile de îmbarcare - debarcare, precum şi orele de îmbarcare - debarcare vor fi trecute în foaia de parcurs a conducătorului auto (dus - întors).

(4) Îmbarcarea - debarcarea elevilor se va realiza doar în staţiile special stabilite în acest sens. Pentru îmbarcarea - debarcarea elevilor în alte locuri decât cele stabilite şi pentru orice eventual incident petrecut cu această ocazie, va fi răspunzător direct conducătorul auto.

(5) Însoţirea elevilor în autovehiculele şcolare în scopul supravegherii acestora şi a asigurării condiţiilor de securitate va fi asigurată de autorităţile publice locale cu atribuţii în acest sens, sau, în cazul în care infrastructura autorităţii publice locale nu permite acest lucru, de către conducătorul autovehiculului respectiv.

(6) În sensul dispoziţiilor prevăzute la alin. (5) se întocmeşte un proces-verbal din care să rezulte obligaţiile pe care şi le asumă reprezentantul autorităţii publice, respectiv al conducătorului auto cu atribuţii în acest sens, în calitate de însoţitor/i precum şi un angajament scris din partea acestuia/acestora.

(7) Autovehiculele prevăzute la prevăzute la art. 1 alin. (1) vor fi echipate cu sisteme tehnice de monitorizare video şi localizare GPS, în timp real, pentru a asigura supravegherea în timpul deplasării, în condiţii de siguranţă a elevilor

(8) Elevii sunt obligaţi să ocupe locurile stabilite în timpul deplasării, să aibă un comportament şi un limbaj civilizat şi să nu distrugă bunurile din respectivul autovehicul.

(9) Elevii care nu respectă obligaţiile prevăzute la alin. (8), pot primi sancţiuni disciplinare şi materiale, în conformitate cu normele legale în vigoare, respectiv, interzicerea deplasării cu autovehiculele anterior menţionate, pentru o perioadă determinată de timp.
	Art. 5 - (1) În ceea ce privește traseul/traseele cu locul de îmbarcare și debarcare ale deplasărilor prevăzute la art. 3, acestea sunt aprobate prin hotărâre a autorității deliberative la nivelul unităților administrativ-teritoriale.
(2) Locurile de îmbarcare-debarcare pentru elevi, aflate pe drumurile publice sunt stabilite prin hotărâre a autorității deliberative la nivelul unităților administrativ-teritoriale.

(3) Locurile de îmbarcare - debarcare, precum și
orele de îmbarcare - debarcare sunt trecute în foaia de
parcurs a conducătorului auto.

(4) Îmbarcarea - debarcarea elevilor se va realiza doar în locurile special stabilite în acest sens. Pentru îmbarcarea - debarcarea elevilor în alte locuri decât cele stabilite și pentru orice eventual incident petrecut cu această ocazie, va fi răspunzător direct conducătorul auto.

(5) Nemodificat

(6) Nemodificat

(7) Nemodificat

(8) Nemodificat

(9) Elevii care nu respectă obligațiile prevăzute la alin.(8), pot primi sancțiuni disciplinare, în conformitate cu normele legale în vigoare, respectiv, interzicerea deplasării cu autovehiculele anterior
menționate, pentru o perioadă determinată de timp.
Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități

	Pentru respectarea rigorilor
legislative și ale Codului
administrativ.

Termenii utilizați la art.5 alin.(2)
privind clasificarea diferitelor
tipuri de drumuri, nu sunt în
conformitate cu prevederile
Ordonanței Guvernului nr.43/1997 privind regimul drumurilor,
republicată, cu modificările și
completările ulterioare. Din punct de vedere funcțional și
administrativ-teritorial, în ordinea importanței, drumurile publice se 8
împart în următoarele categorii; 

a) drumuri de interes național;
b) drumuri de interes județean;
c) drumuri de interes local.
Se asemenea,
Îmbarcarea/debarcarea elevilor se
poate face, cel puțin, la cap de
linie, în curtea școlii, unde nu este amenajată statie. De asemenea, pentru alte activități, îmbarcarea/debarcarea nu se face in statie.
De asemenea, în privința soluției juridice propuse privind necesitatea
acordului din partea Autorității Rutiere Române, arătăm că nu este
necesar acordul ARR, întrucât stațiile de îmbarcare-debarcare sunt
amenajate de către administrația
publică locală, astfel cum se
prevede la art. 3 pct.37. din
Ordonanța Guvernului nr. 27/2011
privind transporturile rutiere, cu modificările și completările ulterioare, „stație publică - spațiu
delimitat, situat pe traseul unui serviciu regulat de transport de
persoane, amenajat de către
administrația publică locală,
destinat îmbarcării/debarcării
persoanelor, semnalizat și prevăzut
cu un panou destinat afișării unor informații.”

Propunerea de eliminare
termenului „și materiale”, are în
vedere prevederile art.1372 din
Codul Civil, potrivit cărora:
„(1) Cel care în temeiul legii, al
unui contract ori al unei hotărâri
judecătorești este obligat să
supravegheze un minor sau o
persoană care beneficiază de
consiliere judiciară sau tutelă
specială răspunde de prejudiciul
cauzat altuia de către aceste din
urmă persoane.
(2) Răspunderea subzistă chiar în
cazul când făptuitorul, fiind lipsit
de discernământ, nu răspunde
pentru fapta proprie”.

	7. 
	Art. 6- (1) În ceea ce priveşte traseul/traseele cu locurile de îmbarcare şi debarcare ale deplasărilor prevăzute la art. 3, acesta/acestea va/vor fi discutat/e şi propus/e spre aprobare consiliilor locale ale unităţilor administrative - teritoriale respective.

(2) Locurile de îmbarcare - debarcare precum şi orele de îmbarcare - debarcare vor fi trecute obligatoriu în foaia de parcurs a conducătorului auto (dus - întors).

(3) Îmbarcarea - debarcarea elevilor se va realiza doar în locurile special stabilite în acest sens. Pentru îmbarcarea - debarcarea elevilor în alte locuri decât cele stabilite şi pentru orice eventual incident petrecut cu această ocazie, va fi răspunzător direct conducătorul auto.

(4) Însoţirea elevilor în autovehiculele şcolare în scopul supravegherii acestora şi a asigurării condiţiilor de securitate va fi asigurată de autorităţile publice locale cu atribuţii în acest sens, sau, în cazul în care infrastructura autorităţii publice locale nu permite acest lucru, de conducătorul autovehiculului respectiv.

(5) În sensul dispoziţiilor prevăzute la alin. (4) se întocmeşte un proces-verbal din care să rezulte obligaţiile pe care şi le asumă reprezentantul autorităţii publice, respectiv al conducătorului auto cu atribuţii în acest sens, în calitate de însoţitor/i precum şi un angajament scris din partea acestuia/acestora.

(6) Autovehiculele prevăzute la prevăzute la art. 1 alin.(l) vor fi echipate cu sisteme tehnice de monitorizare video şi localizare GPS, în timp real, pentru a asigura supravegherea în timpul deplasării, în condiţii de siguranţă a elevilor

(7) Elevii sunt obligaţi să ocupe locurile stabilite în timpul deplasării, să aibă un comportament şi un limbaj civilizat şi să nu distrugă bunurile din respectivul autovehicul.

(8) Elevii care nu respectă obligaţiile prevăzute la alin. (7), pot primi sancţiuni disciplinare şi materiale, în conformitate cu normele legale în vigoare, respectiv, interzicerea deplasării cu autovechiculele anterior menţionatepentru o perioadă determinată de timp.
	Se elimină.

Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	

	8. 
	Art. 7- (1) Autovehiculele menţionate la art. 1 alin.(1) nu pot efectua transportul unor terţe persoane, altele decât cele menţionate la art. 1.
(2) Răspunderea disciplinară pentru încălcarea prevederilor acestui articol aparţine conducătorului autovehiculului şi poate conduce, în funcţie de repetabilitate şi gravitate, până la desfacerea contractului de muncă, în conformitate cu dispoziţiile din Codului muncii, respectiv ale Contractului Colectiv de Muncă aplicabil, dacă este cazul.
	Art. 6 - (1) Autovehiculele școlare nu pot efectua transportul unor terțe persoane, altele decât cele menționate la art. 3 alin. (2).
Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
(2) Răspunderea disciplinară pentru încălcarea prevederilor acestui articol aparţine conducătorului autovehiculului şi poate conduce, în funcţie de repetabilitate şi gravitate, până la desfacerea contractului de muncă, în conformitate cu dispoziţiile din Legea nr. 53/2003 - Codul muncii, republicată, cu modificările și completările ulterioare, respectiv ale Contractului Colectiv de Muncă aplicabil, dacă este cazul.

Autori: Comisia juridică, de disciplină și imunități, Comisia pentru apărare, ordine publică și siguranță națională, Comisia pentru transporturi și infrastructură, Comisia pentru industrii și servicii
	La art. 3, alin. (2) se prevede cine poate utiliza autovehiculele
școlare, respectiv, elevii și cadrele
didactice.

	9. 
	Art. 8 - Prevederile prezentei legi se aplică în conformitate cu prevederile Ordonanţei de urgenţă a Guvernului nr. 195/2002, republicată, cu modificările şi completările ulterioare.
	Se elimină.

Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	

	10. 
	Art. 9 - Articolul 6 din Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se completează după cum urmează:

- La articolul 6 după alineatul (61) se introduc două noi alineate, alineatele (62) si (63) cu următorul cuprins:

„(62) autovehicul - orice autovehicul din categoria M3, cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de pasageri pe scaune sau în picioare şi care are, în afara locului conducătorului, mai mult de 8 locuri şezând, conform RNTR 2, acţionat atât printr-un sistem de propulsie cu ardere internă, cât şi/sau printr-un sistem de propulsie electric, alimentat de baterii electrice sau alimentat electric printr-un sistem de baterii la bord, sau echipat cu un echipament specific care permite utilizarea de gaz natural comprimat în sistemul său de propulsie;

(63) RNTR 2 - reglementările privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea;”
	Se elimină.

Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	Se elimină întrucât definiția pentru autovehicul se regăsește la art.6
pct.6 din OUG nr.195/2002.
vând înțelesul dat în acest domeniu. Totodată, definiția propusă este în
contradicție și cu definiția categoriei de folosință autobuz care reprezintă
„autovehicul din categoria M(2) sau M(3), cu cel puțin 4 roți și o viteză
maximă constructivă mai mare de 25 km/h, conceput și construit pentru
transportul de pasageri pe scaune sau în picioare și care are, în afara locului conducătorului, mai mult de
8 locuri pe scaune”.
De asemenea, definiția
reglementărilor tehnice RNTR 2,  propuse este deja prevăzută în Reglementările privind omologarea
de tip şi eliberarea cărții de
identitate a vehiculelor rutiere, precum şi omologarea de tip a
produselor utilizate la acestea - RNTR 2, aprobate prin Ordinul ministrului transporturilor,
infrastructurii şi comunicațiilor nr.2224/2020, motiv pentru care această propunere ar trebui eliminată.

	11. 
	Art. 10 - (1) În termen de 45 de zile după intrarea în vigoare a prezentei legi, Guvernul va elabora normele metodologice de aplicare a prezentei legi.
	Se elimină.

Autori: Comisia pentru apărare, ordine publică și siguranță națională, Comisia pentru industrii și servicii, Comisia pentru transporturi și infrastructură și Comisia juridică de disciplină și imunități
	Soluțiile juridice prevăzute în proiect sunt suficiente, explicite și clare și nu necesită clarificări prin norme
metodologice.


AMENDAMENTE RESPINSE

	Nr. crt.
	Text propunere legislativă

(Respinsă de Senat)
	Amendamente respinse/autor
	Motivare
	Cameră Decizională

	1. 
	Titlul Legii

LEGE

pentru utilizarea autovehiculelor şcolare destinate transportului public local al elevilor din ciclul învăţământului primar/ gimnazial precum şi pentru completarea art. 6 din OUG nr. 195/2002 privind circulaţia pe drumurile publice
	LEGE

pentru utilizarea autovehiculelor şcolare destinate transportului public local al elevilor din ciclul învăţământului primar/ gimnazial precum şi pentru completarea art. 6 din Ordonanța de urgență a Guvernului nr. 195/2002 privind circulaţia pe drumurile publice

Autori: Comisia juridică, de disciplină și imunități, Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.
	Camera Deputaților

	2. 
	Art. 1 - (2) Transportul elevilor cu autovehiculele prevăzute la alin. (1) este asigurat de autorităţile publice locale şi este gratuit.
	(2) Transportul elevilor cu autovehiculele prevăzute la alin. (1) este asigurat de autorităţile administrației publice locale şi este gratuit.

Autori: Comisia juridică, de disciplină și imunități, Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.
	Camera Deputaților

	3. 
	Art. 2 - (1) Utilizarea autovehiculelor prevăzute la art. 1 alin.(l) este permisă doar dacă acestea îndeplinesc condiţiile generale prevăzute la Capitolul II Secţiunea 1 - Condiţiile privind circulaţia vehiculelor şi controlul acestora, din Ordonanţa de Urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare.

(2) Autovehiculele prevăzute la art. I alin.(l) vor fi inscripţionate în mod unitar, indiferent de marca/tipul autovehiculului respectiv, în partea frontală, cât şi pe lateral cu textul ’’PRIMĂRIA..........., TRANSPORT ELEVI”, textul având culoarea neagră pe fond galben.


	Art. 2 - (1) Utilizarea autovehiculelor prevăzute la art. 1 alin.(l) este permisă doar dacă acestea îndeplinesc condiţiile generale prevăzute la Capitolul II Secţiunea 1 - Condiţiile privind circulaţia vehiculelor şi controlul acestora, din Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare.

Autori: Comisia juridică, de disciplină și imunități, Comisia pentru transporturi și infrastructură 

 (2) Autovehiculele prevăzute la art. 1 alin.(l) vor fi inscripţionate în mod unitar, indiferent de marca/tipul autovehiculului respectiv, în partea frontală, cât şi pe lateral cu textul ’’PRIMĂRIA........... TRANSPORT ELEVI”, textul având culoarea neagră pe fond galben.

Autor: Comisia juridică, de disciplină și imunități

(2) Autovehiculele prevăzute la art. 1 alin.(l) vor fi inscripţionate în mod unitar, indiferent de marca/tipul autovehiculului respectiv, în partea frontală, cât şi pe lateral cu textul ’’PRIMĂRIA TRANSPORT ELEVI”, textul având culoarea neagră pe fond galben.

Autori: Comisia juridică, de disciplină și imunități, Comisia pentru transporturi și infrastructură 
	În ședința Comisiei pentru industrii și servicii s-a votat respingerea propunerii legislative.
	Camera Deputaților

	4. 
	Art. 7- (1) Autovehiculele menţionate la art. 1 alin.(l) nu pot efectua transportul unor terţe persoane, altele decât cele menţionate la art. 1.

(2) Răspunderea disciplinară pentru încălcarea prevederilor acestui articol aparţine conducătorului autovehiculului şi poate conduce, în funcţie de repetabilitate şi gravitate, până la desfacerea contractului de muncă, în conformitate cu dispoziţiile din Codului muncii, respectiv ale Contractului Colectiv de Muncă aplicabil, dacă este cazul.
	Art. 6 – (1) Nemodificat

Autor: Comisia juridică, de disciplină și imunități


	În ședința Comisiei pentru industrii și servicii s-a votat respingerea propunerii legislative.
	Camera Deputaților

	5. 
	Art. 8 - Prevederile prezentei legi se aplică în conformitate cu prevederile Ordonanţei de urgenţă a Guvernului nr. 195/2002, republicată, cu modificările şi completările ulterioare.
	Art. 7 – Nemodificat

Autor: Comisia juridică, de disciplină și imunități

Art. 8 – Nemodificat

Autor: Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.
	Camera Deputaților

	6. 
	Art. 9 - Articolul 6 din Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se completează după cum urmează:
	Art. 8 - Articolul 6 din Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se completează după cum urmează:

Autori: Comisia juridică, de disciplină și imunități, Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.
	Camera Deputaților

	7. 
	- La articolul 6 după alineatul (61) se introduc două noi alineate, alineatele (62)si (63) cu următorul cuprins:

“(62) autovehicul - orice autovehicul din categoria M3, cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de pasageri pe scaune sau în picioare şi care are, în afara locului conducătorului, mai mult de 8 locuri şezând, conform RNTR 2, acţionat atât printr-un sistem de propulsie cu ardere internă, cât şi/sau printr-un sistem de propulsie electric, alimentat de baterii electrice sau alimentat electric printr-un sistem de baterii la bord, sau echipat cu un echipament specific care permite utilizarea de gaz natural comprimat în sistemul său de propulsie;

(63) RNTR 2 - reglementările privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea;”
	- la articolul 6 după alineatul (61) se introduce un nou alineat, alin. (62) cu următorul cuprins:

(62) – Se elimină.
(62) – Nemodificat

Autor: Comisia juridică, de disciplină și imunități

(63) – Nemodificat

Autor: Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.

Nu are justificare deoarece termenul autovehicul este deja definit la punctul 6 al art. 6 din OuG 195/2002.
	Camera Deputaților

	8. 
	Art. 10 - (1) În termen de 45 de zile după intrarea în vigoare a prezentei legi, Guvernul va elabora normele metodologice de aplicare a prezentei legi.
	Art. 10 - (1) În termen de 45 de zile de la intrarea în vigoare a prezentei legi, Guvernul va elabora normele de aplicare ale acesteia.

Autori: Comisia juridică, de disciplină și imunități, Comisia pentru transporturi și infrastructură
	În ședința Comisiei pentru industrii și servicii s-a votat respingerea propunerii legislative.
	Camera Deputaților

